Boquiqueko zeramika

Boquiqueko zeramika edo puntu eta marrakoa, Iberiar penintsulan, Balear Uharteetan eta Erdialdeko Europako zenbait aztarnategitan historiaurrean aurkitutako buztingintzako lanen multzoa da. Buztinezko teknika bikoitz edo misto honen ezaugarri den "puntu eta marraren" azaleko marrazkia lortzeko, puntzoi bat edo zerra horzdun motaren bat, trazu txikiak eta elkarren segidakoak puntatu behar ziren ebakidura-lerro jarraitu batean zehar, «joste baten itxura emanez».

Boquiqueko zeramika Cogotas I kulturak ekoitzitakoarekin lotzen da bereziki, azken Brontzean goi-lautadan finkatutako komunitateei izena ematen diena. Hala ere, Bosch Gimperak, García Fariak, María Dolores Fernández-Possek eta Caro Bellidok aztertu duten bezala, oso etapa ezberdinetan dago Neolitotik, Brontze Arotik pasatuz Burdin Arora iritsi arte. Izan ere, zeramika hori izan ohi da Iberiar penintsulako erdi-mendebaldeko lehen aztarnategi neolitikoen ezaugarria, bai Alentejon, bai Extremaduran.

Bere izena lehen aztarna arkeologikoak aurkitu zuten tokiari zor dio, Plasencia hiritik 2 kilometro ipar-mendebaldera dagoen Boquiqueko haitzuloa deiturikoan. Lehen aurkikuntzak 1873an argitaratu zituen Vicente Paredes Guillének, Historia de los tramontanos celtíberos lanean, nahiz eta koba horretako zeramika ez zen 1915era arte ezagun egin Pere Bosch i Gimperaren argitalpen bati esker.

 Erreferentziak 

 Bibliografia 









 Kanpo estekak 

Kategoria:Eltzegintza
Kategoria:Espainiako arkeologia
Kategoria:Portugalgo arkeologia